Γέφυρα του Τουίκεναμ

Η γέφυρα του Τουίκεναμ (αγγλικά: Twickenham Bridge) βρίσκεται επί του Τάμεση στην περιοχή Ρίτσμοντ του νοτιοανατολικού Λονδίνου. Η κατασκευή της ολοκλήρωθηκε το 1933 ως μέρος της ευρύτερης αρτηριακής οδού A316 για την αποσυμφόρηση της οδικής κίνησης των γειτονικών περιοχών, και συνδέει την περιοχή του παλαιού πάρκου των ελαφιών του Ρίτσμοντ με την περιοχή Σαιντ Μάργκαρετς του Τουίκεναμ. Καθώς υπήρχε ήδη από πολύ παλιά η σε κοντινή απόσταση γέφυρα του Ρίτσμοντ, η νέα οδική γέφυρα ονομάστηκε βάσει της περιοχής της άλλης όχθης, με το κέντρο του Τουίκεναμ να βρίσκεται σε περίπου 3 χλμ απόσταση από την γέφυρα. Από το 2008 αποτελεί προστατευόμενο κτίσμα σύμφωνα με τις βρετανικές διατάξεις προστασίας της πολιτιστικής κληρονομιάς.London bridges get listed status  (BBC News) accessed 26 November 2008Historic England. "Details from image database (436133) ". Images of England.

 Χαρακτηριστικά 
Η γέφυρα εγκαινιάστηκε στις 3 Ιουλίου του 1933 από τον πρίγκηπα και μετέπειτα βασιλιά Εδουάρδο Η´. Οι διαστάσεις της είναι 31,8 μ. συνολικό μήκος και πλάτος 21,4 μέτρα. Κατασκευάστηκε με χρήση ενισχυμένου σκυροδέματος, και ήταν η πρώτη γέφυρα στην Βρετανία η οποία έκανε χρήση μόνιμων αρμών για την σύνδεση των τριών συνολικά αψίδων της. Η καινοτομία αυτή επέτρεπε την αυτόματη προσαρμογή της γέφυρας ανάλογα με τις αλλαγές της θερμοκρασίας.Twickenham Bridge at 75 – Transport for London accessed 5 July 2009Τα διακοσμητικά στοιχεία της στα κάγκελα, βάσεις και φανοστάτες της είναι τύπου Αρ Ντεκό, και φέρει διακοσμητική κάλυψη από ορείχαλκινες κατασκευές.Engineering timelines accessed 5 July 2009The Bromsgrove Guild - an Illustrated history

Το 1992 η γέφυρα υπήρξε η πρώτη στο Ηνωμένο Βασίλειο στην οποία εγκαταστάθηκαν κάμερες παρακολούθησης ταχύτητας οχημάτων τύπου Gatso.http://www.telegraph.co.uk/motoring/road-safety/9272478/Speed-cameras-20-years-on.html

Το 1994 έγιναν εκτεταμένες εργασίες συντήρησης που διήρκησαν για 5 μήνες.

Σε πολύ μικρή απόσταση από την γέφυρα βρίσκεται η σιδηροδρομική γέφυρα του Ρίτσμοντ.

Παραπομπές

Εξωτερικοί σύνδεσμοι

  Twickenham Bridge - Engineering Timelines

Κατηγορία:Γέφυρες επί του Τάμεση
Κατηγορία:Ρίτσμοντ (Λονδίνο)